title: Komission täytäntöönpanoasetus (EU) 2020/2095, annettu 9 päivänä joulukuuta 2020, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Aceite de la Comunitat Valenciana” (SAN))

text:
                  16.12.2020

                  FI

                  Euroopan unionin virallinen lehti

                  L 425/1

         KOMISSION TÄYTÄNTÖÖNPANOASETUS (EU) 2020/2095,
         annettu 9 päivänä joulukuuta 2020,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Aceite de la Comunitat Valenciana” (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Espanjan esittämän pyynnön, joka koski komission täytäntöönpanoasetuksen (EU) N:o 309/2014 (2) nojalla rekisteröidyn suojatun alkuperänimityksen ”Aceite de la Comunitat Valenciana” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Aceite de la Comunitat Valenciana” (SAN) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä joulukuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  Komission täytäntöönpanoasetus (EU) N:o 309/2014, annettu 20 päivänä maaliskuuta 2014, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Aceite de la Comunitat Valenciana (SAN)) (EUVL L 91, 27.3.2014, s. 9).

            (3)  EUVL C 263, 11.8.2020, s. 6.


title: Komission täytäntöönpanoasetus (EU) 2020/2121, annettu 16 päivänä joulukuuta 2020, Komagataella phaffii DSM 32854 -organismin tuottamaa 6-fytaasia sisältävän valmisteen hyväksymisestä kaikkien siipikarjalajien, koristetarkoituksessa pidettävien lintujen, porsaiden, lihasikojen, emakoiden ja lihotukseen tai siitokseen tarkoitettujen toissijaisten sikaeläinten rehun lisäaineena (hyväksynnän haltija: Huvepharma EOOD) (ETA:n kannalta merkityksellinen teksti)

text:
                  17.12.2020

                  FI

                  Euroopan unionin virallinen lehti

                  L 426/28

         KOMISSION TÄYTÄNTÖÖNPANOASETUS (EU) 2020/2121,
         annettu 16 päivänä joulukuuta 2020,

            Komagataella phaffii DSM 32854 -organismin tuottamaa 6-fytaasia sisältävän valmisteen hyväksymisestä kaikkien siipikarjalajien, koristetarkoituksessa pidettävien lintujen, porsaiden, lihasikojen, emakoiden ja lihotukseen tai siitokseen tarkoitettujen toissijaisten sikaeläinten rehun lisäaineena (hyväksynnän haltija: Huvepharma EOOD)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                     (2)

                     6-fytaasia sisältävän valmisteen hyväksymisestä on tehty kolme hakemusta asetuksen (EY) N:o 1831/2003 7 artiklan mukaisesti. Hakemusten mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                     (3)

                     Hakemukset koskevat Komagataella phaffii DSM 32854 -organismin tuottamaa 6-fytaasia sisältävän valmisteen hyväksymistä kaikkien siipikarjalajien, koristetarkoituksessa pidettävien lintujen, porsaiden, lihasikojen, emakoiden ja lihotukseen tai siitokseen tarkoitettujen toissijaisten sikaeläinten rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet”.

                     (4)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 7 päivänä toukokuuta 2020 (2), 25 päivänä toukokuuta 2020 (3) ja 1 päivänä heinäkuuta 2020 (4) antamissaan lausunnoissa, että Komagataella phaffii DSM 32854 -organismin tuottamalla 6-fytaasia sisältävällä valmisteella ei ehdotetuissa käyttöolosuhteissa ole haitallista vaikutusta minkään siipikarjalajin, koristetarkoituksessa pidettävien lintujen, porsaiden, lihasikojen, emakoiden ja lihotukseen tai siitokseen tarkoitettujen toissijaisten sikaeläinten terveyteen, kuluttajien turvallisuuteen tai ympäristöön. Se totesi lisäksi, että kyseistä lisäainetta olisi pidettävä silmiä ärsyttävänä ja mahdollisesti ihoa ja hengitysteitä herkistävänä aineena. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Elintarviketurvallisuusviranomainen totesi, että lisäaine on tehokas eläintuotantoon vaikuttavana lisäaineena kaikkien siipikarjalajien, koristetarkoituksessa pidettävien lintujen, porsaiden, lihasikojen, emakoiden ja lihotukseen tai siitokseen tarkoitettujen toissijaisten sikaeläinten ravinnon sulavuuden parantamisessa. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                        Komagataella phaffii DSM 32854 -organismin tuottamaa 6-fytaasia sisältävän valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                     (6)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään liitteessä tarkoitettu, lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä joulukuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 268, 18.10.2003, s. 29.

            (2)  EFSA Journal 2020;18(5): 6141.

            (3)  EFSA Journal 2020;18(6): 6161.

            (4)  EFSA Journal 2020;18(7): 6204.

            LIITE

                        Lisäaineen tunnistenumero

                        Hyväksynnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä.

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        Aktiivisuusyksikköä / kg täysrehua, jonka kosteuspitoisuus on 12 %

                           Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.

                        4a32

                        Huvepharma EOOD)

                        6-fytaasi (EC 3.1.3.26)

                           Lisäaineen koostumus:

                        6-fytaasivalmiste (EC 3.1.3.26), jota tuottaa Komagataella phaffii (DSM 32854) ja jonka vähimmäisaktiivisuus on:
                        5 000 FTU  (1)/g rakeiden muodossa
                        5 000  FTU/g päällystettynä
                        5 000  FTU/gnestemäisenä

                                    —

                                    kaikki siipikarjalajit

                                    —

                                    koristetarkoituksessa pidettävät linnut

                                    —

                                    porsaat

                                    —

                                    lihasiat

                                    —

                                    emakot

                                    —

                                    lihotukseen tai siitokseen tarkoitetut toissijaiset sikaeläimet

                        –

                        250 FTU

                        –

                                    1.

                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    2.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, muun muassa hengitys, silmät ja iho on suojattava.

                        6.1.2031

                           Tehoaineen kuvaus:

                           Komagataella phaffii DSM 32854 -organismin käymisen avulla tuottama 6-fytaasi (EC 3.1.3.26)

                           Analyysimenetelmä
                            (2)

                        Fytaasin aktiivisuuden määrittäminen rehun lisäaineessa:

                                    —

                                    kolorimetrinen menetelmä, joka perustuu fytaasin fytaatissa aiheuttamaan entsymaattiseen reaktioon – VDLUFA 27.1.4

                                    —

                                    Fytaasin aktiivisuuden määrittäminen esiseoksissa:

                                    —

                                    kolorimetrinen menetelmä, joka perustuu fytaasin fytaatissa aiheuttamaan entsymaattiseen reaktioon – VDLUFA 27.1.3

                                    —

                                    Fytaasin aktiivisuuden määrittäminen rehuaineissa ja rehuseoksissa:

                                    —

                                    kolorimetrinen menetelmä, joka perustuu fytaasin fytaatissa aiheuttamaan entsymaattiseen reaktioon – EN ISO 30024

               (1)  1 FTU on entsyymimäärä, joka vapauttaa natriumfytaatista 1 mikromoolin epäorgaanista fosfaattia minuutissa reaktio-olosuhteissa (pH 5,5 ja lämpötila 37 °C).

               (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Neuvoston täytäntöönpanoasetus (EU) 2020/2129, annettu 17 päivänä joulukuuta 2020, Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta

text:
                  17.12.2020

                  FI

                  Euroopan unionin virallinen lehti

                  LI 426/1

         NEUVOSTON TÄYTÄNTÖÖNPANOASETUS (EU) 2020/2129,
         annettu 17 päivänä joulukuuta 2020,
         Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Valko-Venäjää koskevista rajoittavista toimenpiteistä 18 päivänä toukokuuta 2006 annetun neuvoston asetuksen (EY) N:o 765/2006 (1) ja erityisesti sen 8 a artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 18 päivänä toukokuuta 2006 asetuksen (EY) N:o 765/2006 Valko-Venäjää koskevista rajoittavista toimenpiteistä.

                     (2)

                     Valko-Venäjällä toimitettiin 9 päivänä elokuuta 2020 presidentinvaalit, joiden todettiin olleen ristiriidassa kansainvälisten normien kanssa ja joita häirittiin kohdistamalla sortotoimia riippumattomiin ehdokkaisiin ja raakoja tukahduttamistoimia rauhanomaisiin mielenosoittajiin vaalien jälkeen. Unionin ulkoasioiden ja turvallisuuspolitiikan korkea edustaja antoi 11 päivänä elokuuta 2020 unionin puolesta julkilausuman, jossa katsottiin, etteivät vaalit olleet vapaat eivätkä oikeudenmukaiset. Lisäksi siinä todettiin, että niitä vastaan, jotka ovat vastuussa väkivallasta, perusteettomista pidätyksistä ja vaalitulosten väärentämisestä, voidaan ryhtyä toimenpiteisiin.

                     (3)

                     Neuvosto hyväksyi 2 päivänä lokakuuta 2020 täytäntöönpanoasetuksen (EU) 2020/1387 (2), jossa nimettiin 40 henkilöä, joiden katsottiin olevan vastuussa rauhanomaisiin mielenosoittajiin, opposition jäseniin ja toimittajiin kohdistuneista sortotoimista ja uhkailusta Valko-Venäjän vuoden 2020 presidentinvaalien jälkeen sekä keskusvaalilautakunnan väärinkäytöksistä kyseisten vaalien vaaliprosessissa.

                     (4)

                     Ottaen huomioon Valko-Venäjän tilanteen vakavuuden neuvosto hyväksyi 6 päivänä marraskuuta 2020 täytäntöönpanoasetuksen (EU) 2020/1648 (3), jossa nimettiin Aleksandr Lukašenka ja 14 muuta henkilöä, joista osa kuuluu hänen lähipiiriinsä.

                     (5)

                     Neuvosto sopi 19 päivänä marraskuuta 2020 jatkavansa seuraavan pakotekierroksen valmistelua vastauksena Valko-Venäjän viranomaisten julmuuksiin ja Valko-Venäjän kansan demokraattisten oikeuksien tukemiseksi.

                     (6)

                     Valko-Venäjän kansalaisyhteiskuntaan kohdistuvien jatkuvien tukahduttamistoimien johdosta 29 henkilöä ja seitsemän yhteisöä olisi sisällytettävä asetuksen (EY) N:o 765/2006 liitteessä I olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin kohdistetaan rajoittavia toimenpiteitä.

                     (7)

                     Asetuksen (EY) N:o 765/2006 liite I olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 765/2006 liite I tämän asetuksen liitteen mukaisesti.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä joulukuuta 2020.

                  Neuvoston puolesta

                  Puheenjohtaja

               S. SCHULZE

            (1)  EUVL L 134, 20.5.2006, s. 1.

            (2)  Neuvoston täytäntöönpanoasetus (EU) 2020/1387, annettu 2 päivänä lokakuuta 2020, Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta (EUVL L 319 I, 2.10.2020, s. 1).

            (3)  Neuvoston täytäntöönpanoasetus (EU) 2020/1648, annettu 6 päivänä marraskuuta 2020, Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta (EUVL L 370 I, 6.11.2020, s. 1).

            LIITE
            Muutetaan asetuksen (EY) N:o 765/2006 liite I seuraavasti:

                        1)

                        lisätään otsikko seuraavasti:
                        ”2 artiklan 1 kohdassa tarkoitettu luettelo luonnollisista henkilöistä, oikeushenkilöistä, yhteisöistä ja elimistä”

                        2)

                        korvataan taulukon otsikko seuraavasti:

                                    ”A.

                                    2 artiklan 1 kohdassa tarkoitetut luonnolliset henkilöt”

                        3)

                        lisätään luonnolliset henkilöt seuraavasti:

                                    Nimet
                                    Englanninkielinen transkriptio valkovenäjästä
                                    Englanninkielinen transkriptio venäjästä

                                    Nimet
                                    (valkovenäjän-kielinen kirjoitustapa)

                                    Nimet
                                    (venäjänkielinen kirjoitustapa)

                                    Tunnistetiedot

                                    Luetteloon merkitsemisen perusteet

                                    ”60.

                                    Anatol Aliaksandravich SIVAK
                                    Anatoli Aleksandrovich SIVAK

                                    Анатоль Аляксандравiч СIВАК

                                    Анатолий Александрович СИВАК

                                    Varapääministeri, Minskin kaupungin toimeenpanevan komitean entinen puheenjohtaja
                                    Syntymäaika: 19.7.1962
                                    Syntymäpaikka: Zavoit, Narouljan piiri, Gomelin/Homelin alue, entinen Neuvostoliitto (nykyinen Valko-Venäjä)
                                    Sukupuoli: mies

                                    Aiemmassa johtavassa asemassaan Minskin kaupungin toimeenpanevan komitean puheenjohtajana hän oli vastuussa sorrosta ja uhkailusta, jota Minskin paikalliskoneisto harjoitti hänen alaisuudessaan vuoden 2020 presidentinvaalien jälkeen ja johon on kuulunut erityisesti rauhanomaisten mielenosoittajien mielivaltaisia pidätyksiä ja kaltoinkohtelua, myös kidutusta, sekä toimittajiin kohdistettua uhkailua ja väkivaltaa. Hän antoi lukuisia julkisia lausuntoja, joissa kritisoitiin Valko-Venäjän rauhanomaisia mielenosoituksia.
                                    Nykyisessä johtavassa asemassaan varapääministerinä hän tukee edelleen Lukašenkan hallintoa.

                                    61.

                                    Ivan Mikhailavich EISMANT
                                    Ivan Mikhailavich EISMONT

                                    Iван Мiхайлавiч ЭЙСМАНТ

                                    Иван Михайлович ЭЙСМОНТ

                                    Valko-Venäjän valtion televisio- ja radioyhtiön puheenjohtaja, Belteleradio-yhtiön johtaja
                                    Syntymäaika: 20.1.1977
                                    Syntymäpaikka: Grodno/Hrodna, entinen Neuvostoliitto (nykyinen Valko-Venäjä)
                                    Sukupuoli: mies

                                    Nykyisessä asemassaan Valko-Venäjän valtion televisio- ja radioyhtiön johtajana hän on vastuussa valtionpropagandan levittämisestä ja tukee jatkuvasti Lukašenkan hallintoa. Mediakanavilla muun muassa tuetaan presidentin jatkokautta huolimatta 9. elokuuta 2020 järjestetyistä vilpillisistä vaaleista ja niiden jälkeen rauhanomaisiin ja laillisiin mielenosoituksiin toistuvasti kohdistuneista väkivaltaisista tukahduttamistoimista.
                                    Eismont antoi julkisen lausunnon, jossa kritisoitiin rauhanomaisia mielenosoittajia, ja hän on kieltäytynyt uutisoimasta mielenosoituksia. Hän myös erotti alaisuudessaan olevia lakkoilevia Belteleradio-yhtiön työntekijöitä, minkä vuoksi hän on vastuussa ihmisoikeusloukkauksista.

                                    62.

                                    Uladzimir Stsiapanavich KARANIK
                                    Vladimir Stepanovich KARANIK

                                    Уладзiмiр Сцяпанавiч КАРАНIК

                                    Владимир Степанович КАРАНИК

                                    Grodnon/Hrodnan alueen kuvernööri, entinen terveydenhuoltoministeri
                                    Syntymäaika: 30.11.1973
                                    Syntymäpaikka: Grodno/Hrodna, entinen Neuvostoliitto (nykyinen Valko-Venäjä)
                                    Sukupuoli: mies

                                    Entisessä johtavassa asemassaan terveydenhuoltoministerinä hän oli vastuussa rauhanomaisten mielenosoittajien toiminnan tukahduttamisesta terveydenhuoltopalveluja käyttäen muun muassa siten, että lääkinnällistä apua tarvitsevia mielenosoittajia kuljetettiin ambulansseilla eristysosastoille sairaaloiden sijaan. Hän on antanut lukuisia julkisia lausuntoja, joissa kritisoidaan Valko-Venäjän rauhanomaisia mielenosoituksia. Hän on kerran väittänyt mielenosoittajan saaneen alkoholimyrkytyksen.
                                    Nykyisessä johtavassa asemassaan Grodnon/Hrodnan alueen kuvernöörinä hän tukee edelleen Lukašenkan hallintoa.

                                    63.

                                    Natallia Ivanauna KACHANAVA
                                    Natalia Ivanovna KOCHANOVA

                                    Наталля Iванаўна КАЧАНАВА

                                    Наталья Ивановна КОЧАНОВА

                                    Valko-Venäjän kansalliskokouksen tasavaltaneuvoston puheenjohtaja
                                    Syntymäaika: 25.9.1960
                                    Syntymäpaikka: Polotsk, Vitebskin/Vitsebskin alue, entinen Neuvostoliitto (nykyinen Valko-Venäjä)
                                    Sukupuoli: nainen

                                    Nykyisessä johtavassa asemassaan Valko-Venäjän kansalliskokouksen tasavaltaneuvoston puheenjohtajana hän on vastuussa presidentin sisäpolitiikan alalla tekemien päätösten tukemisesta. Hän on vastuussa vilpillisten vaalien järjestämisestä 9. elokuuta 2020. Hän on antanut julkisia lausuntoja, joissa puolustetaan turvallisuuskoneiston rauhanomaisiin mielenosoittajiin kohdistamia raakoja tukahduttamistoimia.

                                    64.

                                    Pavel Mikalaevich LIOHKI
                                    Pavel Nikolaevich LIOHKI

                                    Павел Мiкалаевiч ЛЁГКI

                                    Павел Николаевич ЛЁГКИЙ

                                    Ensimmäinen apulaisviestintäministeri
                                    Syntymäaika: 30.5.1972
                                    Syntymäpaikka: Baranavitšy, entinen Neuvostoliitto (nykyinen Valko-Venäjä)
                                    Sukupuoli: mies

                                    Johtavassa asemassaan ensimmäisenä apulaisviestintäministerinä hän on vastuussa kansalaisyhteiskuntaan kohdistuvista sortotoimista ja erityisesti viestintäministeriön päätöksestä estää pääsy riippumattomille verkkosivustoille ja rajoittaa pääsyä internetiin Valko-Venäjällä vuoden 2020 presidentinvaalien jälkeen yhtenä kansalaisyhteiskuntaan, rauhanomaisiin mielenosoittajiin ja toimittajiin kohdistuvien sortotoimien välineenä.

                                    65.

                                    Ihar Uladzimiravich LUTSKY
                                    Igor Vladimirovich LUTSKY

                                    Iгар Уладзiмiравiч ЛУЦКI

                                    Игорь Владимирович ЛУЦКИЙ

                                    Viestintäministeri
                                    Syntymäaika: 31.10.1972
                                    Syntymäpaikka: Stolin, Brestin alue, entinen Neuvostoliitto (nykyinen Valko-Venäjä)
                                    Sukupuoli: mies

                                    Johtavassa asemassaan viestintäministerinä hän on vastuussa kansalaisyhteiskuntaan kohdistuvista sortotoimista ja erityisesti viestintäministeriön päätöksestä estää pääsy riippumattomille verkkosivustoille ja rajoittaa pääsyä internetiin Valko-Venäjällä vuoden 2020 presidentinvaalien jälkeen yhtenä kansalaisyhteiskuntaan, rauhanomaisiin mielenosoittajiin ja toimittajiin kohdistuvien sortotoimien välineenä.

                                    66.

                                    Andrei Ivanavich SHVED
                                    Andrei Ivanovich SHVED

                                    Андрэй Iванавiч ШВЕД

                                    Андрей Иванович ШВЕД

                                    Valko-Venäjän valtakunnansyyttäjä
                                    Syntymäaika: 21.4.1973
                                    Syntymäpaikka: Gluškovitšy, Gomelin/Homelin alue, entinen Neuvostoliitto (nykyinen Valko-Venäjä)
                                    Sukupuoli: mies

                                    Asemassaan Valko-Venäjän valtakunnansyyttäjänä hän on vastuussa kansalaisyhteiskuntaan ja demokraattiseen oppositioon kohdistuvista tukahduttamistoimista ja erityisesti lukuisten rikosoikeudellisten menettelyjen käynnistämisestä rauhanomaisia mielenosoittajia, oppositiojohtajia ja toimittajia vastaan vuoden 2020 presidentinvaalien jälkeen. Hän on myös antanut julkisia lausuntoja, joissa ”luvattomiin tilaisuuksiin” osallistuvia uhkaillaan rangaistuksella.

                                    67.

                                    Genadz Andreevich BOGDAN
                                    Gennady Andreievich BOGDAN

                                    Генадзь Андрэевiч БОГДАН

                                    Геннадий Андреевич БОГДАН

                                    Valko-Venäjän presidentin kiinteistönhallintaosaston apulaispäällikkö
                                    Syntymäaika: 8.1.1977
                                    Sukupuoli: mies

                                    Asemassaan Valko-Venäjän presidentin kiinteistönhallintaosaston apulaispäällikkönä hän valvoo lukuisten yritysten toimintaa. Hänen johtamansa laitos tarjoaa rahoitustukea, aineellista, teknistä ja sosiaalista sekä kotitalous- ja lääkintätukea valtiokoneistoon kuuluville ja tasavallan viranomaisille. Hänellä on läheiset suhteet presidenttiin ja hän tukee edelleen Lukašenkan hallintoa.

                                    68.

                                    Ihar Paulavich BURMISTRAU
                                    Igor Pavlovich BURMISTROV

                                    Iгар Паўлавiч БУРМIСТРАЎ

                                    Игорь Павлович БУРМИСТРОВ

                                    Esikuntapäällikkö ja sisäministeriön sisäisten joukkojen ensimmäinen apulaiskomentaja
                                    Syntymäaika: 30.9.1968
                                    Sukupuoli: mies

                                    Johtavassa asemassaan sisäministeriön sisäisten joukkojen ensimmäisenä apulaiskomentajana hän on vastuussa sorrosta ja uhkailusta, jota sisäiset joukot ovat hänen alaisuudessaan harjoittaneet vuoden 2020 presidentinvaalien jälkeen, erityisesti rauhanomaisten mielenosoittajien mielivaltaisista pidätyksistä ja kaltoinkohtelusta, myös kidutuksesta, sekä toimittajiin kohdistetusta uhkailusta ja väkivallasta.

                                    69.

                                    Arciom Kanstantinavich DUNKA
                                    Artem Konstantinovich DUNKO

                                    Арцём Канстанцiнавiч ДУНЬКА

                                    Артем Константинович ДУНЬКО

                                    Valtion valvontakomitean talousrikostutkinta-osaston erityisasioiden vanhempi tarkastaja
                                    Syntymäaika: 8.6.1990
                                    Sukupuoli: mies

                                    Johtavassa asemassaan valtion valvontakomitean talousrikostutkintaosaston erityisasioiden vanhempana tarkastajana hän on vastuussa valtiokoneiston vuoden 2020 presidentinvaalien jälkeen johtamasta sorto- ja uhkailukampanjasta, erityisesti oppositiojohtajiin ja aktivisteihin kohdistuvien tutkintatoimien käynnistämisestä.

                                    70.

                                    Aleh Heorhievich KARAZIEI
                                    Oleg Georgevich KARAZEI

                                    Алег Георгiевiч КАРАЗЕЙ

                                    Олег Георгиевич КАРАЗЕЙ

                                    Sisäministeriön alaisen yleisestä turvallisuudesta vastaavan poliisin lainvalvonnan ja ennalta ehkäisevien toimien pääosaston ennalta ehkäisevien toimien osaston päällikkö
                                    Syntymäaika: 1.1.1979
                                    Syntymäpaikka: Minskin alue, entinen Neuvostoliitto (nykyinen Valko-Venäjä)
                                    Sukupuoli: mies

                                    Johtavassa asemassaan sisäministeriön alaisen yleisestä turvallisuudesta vastaavan poliisin lainvalvonnan ja ennalta ehkäisevien toimien pääosaston ennalta ehkäisevien toimien osaston päällikkönä hän on vastuussa poliisin vuoden 2020 presidentinvaalien jälkeen harjoittamasta sorrosta ja uhkailusta, erityisesti rauhanomaisten mielenosoittajien mielivaltaisista pidätyksistä ja kaltoinkohtelusta, myös kidutuksesta, sekä toimittajiin kohdistetusta uhkailusta ja väkivallasta.

                                    71.

                                    Dzmitry Aliaksandravich KURYAN
                                    Dmitry Aleksandrovich KURYAN

                                    Дзмiтрый Аляксандравiч КУРЯН

                                    Дмитрий Александрович КУРЯН

                                    Poliisieversti, sisäministeriön pääosaston apulaispäällikkö ja lainvalvontaosaston päällikkö
                                    Syntymäaika: 3.10.1974
                                    Sukupuoli: mies

                                    Johtavassa asemassaan poliisieverstinä sekä sisäministeriön pääosaston apulaispäällikkönä ja lainvalvontaosaston päällikkönä hän on vastuussa poliisin vuoden 2020 presidentinvaalien jälkeen harjoittamasta sorrosta ja uhkailusta, erityisesti rauhanomaisten mielenosoittajien mielivaltaisista pidätyksistä ja kaltoinkohtelusta, myös kidutuksesta, sekä toimittajiin kohdistetusta uhkailusta ja väkivallasta.

                                    72.

                                    Aliaksandr Henrykavich TURCHIN
                                    Aleksandr Henrihovich TURCHIN

                                    Аляксандр Генрыхавiч ТУРЧЫН

                                    Александр Генрихович ТУРЧИН

                                    Minskin alueellisen toimeenpanevan komitean puheenjohtaja
                                    Syntymäaika: 2.7.1975
                                    Syntymäpaikka: Novogrudok, Grodnon/Hrodnan alue, entinen Neuvostoliitto (nykyinen Valko-Venäjä)
                                    Sukupuoli: mies

                                    Asemassaan Minskin alueellisen toimeenpanevan komitean puheenjohtajana hän on vastuussa paikallishallinnon, myös useiden komiteoiden, valvonnasta. Näin ollen hän tukee Lukašenkan hallintoa.

                                    73.

                                    Dzmitry Mikalaevich SHUMILIN
                                    Dmitry Nikolayevich SHUMILIN

                                    Дзмiтрый Мiкалаевiч ШУМIЛIН

                                    Дмитрий Николаевич ШУМИЛИН

                                    Minskin kaupungin toimeenpanevan komitean sisäasioiden pääosaston (GUVD) massatapahtumaosaston apulaispäällikkö
                                    Syntymäaika: 26.7.1977
                                    Sukupuoli: mies

                                    Asemassaan sisäasioiden kunnallisosaston (GUVD) massatapahtumaosaston apulaispäällikkönä Minskin kaupungin toimeenpanevassa komiteassa hän on vastuussa sorrosta ja uhkailusta, jota poliisi on harjoittanut vuoden 2020 presidentinvaalien jälkeen, erityisesti rauhanomaisten mielenosoittajien mielivaltaisista pidätyksistä ja kaltoinkohtelusta sekä toimittajiin kohdistetusta uhkailusta ja väkivallasta.
                                    Hänen on todettu osallistuneen henkilökohtaisesti rauhanomaisten mielenosoittajien laittomiin pidätyksiin.

                                    74.

                                    Vital Ivanavich STASIUKEVICH
                                    Vitalyi Ivanovich STASIUKEVICH

                                    Вiталь Iванавiч СТАСЮКЕВIЧ

                                    Виталий Иванович СТАСЮКЕВИЧ

                                    Grodnon/Hrodnan yleisestä turvallisuudesta vastaavan poliisin apulaispäällikkö
                                    Syntymäaika: 5.3.1976
                                    Syntymäpaikka: Grodno/Hrodna, entinen Neuvostoliitto (nykyinen Valko-Venäjä)
                                    Sukupuoli: mies

                                    Asemassaan Grodnon/Hrodnan yleisestä turvallisuudesta vastaavan poliisin apulaispäällikkönä hän on vastuussa sorrosta ja uhkailusta, jota paikallinen poliisi on hänen alaisuudessaan harjoittanut vuoden 2020 presidentinvaalien jälkeen, erityisesti rauhanomaisten mielenosoittajien mielivaltaisista pidätyksistä ja kaltoinkohtelusta, myös kidutuksesta, sekä toimittajiin kohdistetusta uhkailusta ja väkivallasta.
                                    Todistajien mukaan hän on henkilökohtaisesti valvonut rauhanomaisten mielenosoittajien laittomia pidätyksiä.

                                    75.

                                    Siarhei Leanidavich KALINNIK
                                    Sergei Leonidovich KALINNIK

                                    Сяргей Леанiдавiч КАЛИННИК

                                    Сергей Леонидович КАЛИННИК

                                    Poliisieversti, Minskin Sovetskyn piirin poliisiosaston päällikkö
                                    Syntymäaika: 23.7.1979
                                    Sukupuoli: mies

                                    Toimiessaan Minskin Sovetskyn piirin poliisiosaston päällikkönä hän on vastuussa sorrosta ja uhkailusta, jota paikallinen poliisi on hänen alaisuudessaan harjoittanut vuoden 2020 presidentinvaalien jälkeen, erityisesti rauhanomaisten mielenosoittajien mielivaltaisista pidätyksistä ja kaltoinkohtelusta, myös kidutuksesta, sekä toimittajiin kohdistetusta uhkailusta ja väkivallasta.
                                    Todistajien mukaan hän on henkilökohtaisesti valvonut laittomasti pidätettyjen rauhanomaisten mielenosoittajien kidutuksia ja osallistunut niihin.

                                    76.

                                    Vadzim Siarhaevich PRYGARA
                                    Vadim Sergeevich PRIGARA

                                    Вадзiм Сяргеевiч ПРЫГАРА

                                    Вадим Сергеевич ПРИГАРА

                                    Poliisieverstiluutnantti, Molodechnon piirin poliisiosaston päällikkö
                                    Syntymäaika: 31.10.1980
                                    Sukupuoli: mies

                                    Toimiessaan Molodechnon piirin poliisiosaston päällikkönä hän on vastuussa sorrosta ja uhkailusta, jota paikallinen poliisi on hänen alaisuudessaan harjoittanut vuoden 2020 presidentinvaalien jälkeen, erityisesti rauhanomaisten mielenosoittajien mielivaltaisista pidätyksistä ja kaltoinkohtelusta, myös kidutuksesta, sekä toimittajiin kohdistetusta uhkailusta ja väkivallasta.
                                    Todistajien mukaan hän on henkilökohtaisesti valvonut laittomasti pidätettyjen mielenosoittajien pahoinpitelyjä. Hän on myös antanut tiedotusvälineille lukuisia lausuntoja, joissa halvennetaan mielenosoittajia.

                                    77.

                                    Viktar Ivanavich STANISLAUCHYK
                                    Viktor Ivanovich STANISLAVCHIK

                                    Вiктар Iванавiч СТАНIСЛАЎЧЫК

                                    Виктор Иванович СТАНИСЛАВЧИК

                                    Minskin Sovetskyn piirin poliisiosaston apulaispäällikkö, yleisestä turvallisuudesta vastaavan poliisin päällikkö
                                    Syntymäaika: 27.1.1971
                                    Sukupuoli: mies

                                    Toimiessaan Minskin Sovetskyn piirin poliisiosaston apulaispäällikkönä ja yleisestä turvallisuudesta vastaavan poliisin päällikkönä hän on vastuussa sorrosta ja uhkailusta, jota paikallinen poliisi on hänen alaisuudessaan harjoittanut vuoden 2020 presidentinvaalien jälkeen, erityisesti rauhanomaisten mielenosoittajien mielivaltaisista pidätyksistä ja kaltoinkohtelusta, myös kidutuksesta, sekä toimittajiin kohdistetusta uhkailusta ja väkivallasta.
                                    Todistajien mukaan hän on henkilökohtaisesti valvonut rauhanomaisten mielenosoittajien pidätyksiä ja laittomasti pidätettyjen pahoinpitelyjä.

                                    78.

                                    Aliaksandr Aliaksandravich PIETRASH
                                    Aleksandr Aleksandrovich PETRASH

                                    Аляксандр Аляксандравiч ПЕТРАШ

                                    Александр Александрович ПЕТРАШ

                                    Minskin Moskovan piirioikeuden puheenjohtaja
                                    Syntymäaika: 16.5.1988
                                    Sukupuoli: mies

                                    Asemassaan Minskin Moskovan piirioikeuden puheenjohtajana hän on vastuussa lukuisista toimittajia, oppositiojohtajia, aktivisteja ja mielenosoittajia vastaan poliittisin perustein annetuista tuomioista. On raportoitu puolustuksen oikeuksien loukkauksista ja tukeutumisesta perättömiin todistajanlausuntoihin hänen valvomissaan oikeudenkäynneissä.
                                    Hänellä oli ratkaiseva merkitys mielenosoittajien, toimittajien ja oppositiojohtajien sakottamisessa ja pidättämisessä vuoden 2020 presidentinvaalien jälkeen.
                                    Näin ollen hän on vastuussa ihmisoikeusloukkauksista ja oikeusvaltion heikentämisestä sekä kansalaisyhteiskunnan ja demokraattisen opposition tukahduttamiseen osallistumisesta.

                                    79.

                                    Andrei Aliaksandravich LAHUNOVICH
                                    Andrei Aleksandrovich LAHUNOVICH

                                    Андрэй Аляксандравiч ЛАГУНОВIЧ

                                    Андрей Александрович ЛАГУНОВИЧ

                                    Gomelin/Homelin Sovetskyn piirioikeuden tuomari
                                    Sukupuoli: mies

                                    Asemassaan Gomelin/Homelin Sovetskyn piirioikeuden tuomarina hän on vastuussa lukuisista toimittajia, aktivisteja ja mielenosoittajia vastaan poliittisin perustein annetuista tuomioista. On raportoitu puolustuksen oikeuksien loukkauksista hänen valvomissaan oikeudenkäynneissä.
                                    Näin ollen hän on vastuussa ihmisoikeusloukkauksista ja oikeusvaltion heikentämisestä sekä kansalaisyhteiskunnan ja demokraattisen opposition tukahduttamiseen osallistumisesta.

                                    80.

                                    Alena Vasileuna LITVINA
                                    Elena Vasilevna LITVINA

                                    Алена Васiльеўна ЛIТВIНА

                                    Елена Васильевна ЛИТВИНА

                                    Mogilevin Leninskin piirioikeuden tuomari
                                    Sukupuoli: nainen

                                    Asemassaan Mogilevin Leninskin piirioikeuden tuomarina hän on vastuussa lukuisista toimittajia, oppositiojohtajia, aktivisteja ja mielenosoittajia vastaan poliittisin perustein annetuista tuomioista, erityisesti oppositioaktivistin ja presidenttiehdokkaan Svetlana Tihanovskajan aviomiehen Sergei Tihanovskin tuomiosta. On raportoitu puolustuksen oikeuksien loukkauksista hänen valvomissaan oikeudenkäynneissä.
                                    Näin ollen hän on vastuussa ihmisoikeusloukkauksista, oikeusvaltion heikentämisestä sekä kansalaisyhteiskunnan ja demokraattisen opposition tukahduttamiseen osallistumisesta.

                                    81.

                                    Victoria Valeryeuna SHABUNYA
                                    Victoria Valerevna SHABUNYA

                                    Вiкторыя Валер’еўна ШАБУНЯ

                                    Виктория Валерьевна ШАБУНЯ

                                    Minskin keskisen piirioikeuden tuomari
                                    Syntymäaika: 27.2.1974
                                    Sukupuoli: nainen

                                    Asemassaan Minskin keskisen piirioikeuden tuomarina hän on vastuussa lukuisista toimittajia, oppositiojohtajia, aktivisteja ja mielenosoittajia vastaan poliittisin perustein annetuista tuomioista, erityisesti koordinointineuvoston jäsenen ja lakkokomitean johtajan Sergei Dylevskyn tuomiosta. On raportoitu puolustuksen oikeuksien loukkauksista hänen valvomissaan oikeudenkäynneissä.
                                    Näin ollen hän on vastuussa ihmisoikeusloukkauksista ja oikeusvaltion heikentämisestä sekä kansalaisyhteiskunnan ja demokraattisen opposition tukahduttamiseen osallistumisesta.

                                    82.

                                    Alena Aliaksandravna ZHYVITSA
                                    Elena Aleksandrovna ZHYVITSA

                                    Алена Аляксандравна ЖЫВIЦА

                                    Елена Александровна ЖИВИЦА

                                    Minskin Oktyabrskyn piirioikeuden tuomari
                                    Syntymäaika: 9.4.1990
                                    Sukupuoli: nainen

                                    Asemassaan Minskin keskisen piirioikeuden tuomarina hän on vastuussa lukuisista toimittajia, oppositiojohtajia, aktivisteja ja mielenosoittajia vastaan poliittisin perustein annetuista tuomioista. On raportoitu puolustuksen oikeuksien loukkauksista hänen valvomissaan oikeudenkäynneissä.
                                    Näin ollen hän on vastuussa ihmisoikeusloukkauksista ja oikeusvaltion heikentämisestä sekä kansalaisyhteiskunnan ja demokraattisen opposition tukahduttamiseen osallistumisesta.

                                    83.

                                    Natallia Anatolievna DZIADKOVA
                                    Natalia Anatolievna DEDKOVA

                                    Наталля Анатольеўна ДЗЯДКОВА

                                    Наталья Анатольевна ДЕДКОВА

                                    Minskin Partizanskin piirioikeuden tuomari
                                    Syntymäaika: 2.12.1979
                                    Sukupuoli: nainen

                                    Asemassaan Minskin Partizanskin piirioikeuden tuomarina hän on vastuussa lukuisista toimittajia, oppositiojohtajia, aktivisteja ja mielenosoittajia vastaan poliittisin perustein annetuista tuomioista, erityisesti koordinointineuvoston johtajan Mariya Kalesnikavan tuomiosta. On raportoitu puolustuksen oikeuksien loukkauksista hänen valvomissaan oikeudenkäynneissä.
                                    Näin ollen hän on vastuussa ihmisoikeusloukkauksista ja oikeusvaltion heikentämisestä sekä kansalaisyhteiskunnan ja demokraattisen opposition tukahduttamiseen osallistumisesta.

                                    84.

                                    Maryna Arkadzeuna FIODARAVA
                                    Marina Arkadievna FEDOROVA

                                    Марына Аркадзьеўна ФЁДАРАВА

                                    Марина Аркадьевна ФЕДОРОВА

                                    Minskin Sovetskyn piirioikeuden tuomari
                                    Syntymäaika: 11.9.1965
                                    Sukupuoli: nainen

                                    Asemassaan Minskin Sovetskyn piirioikeuden tuomarina hän on vastuussa lukuisista toimittajia, oppositiojohtajia, aktivisteja ja mielenosoittajia vastaan poliittisin perustein annetuista tuomioista. On raportoitu puolustuksen oikeuksien loukkauksista hänen valvomissaan oikeudenkäynneissä.
                                    Näin ollen hän on vastuussa ihmisoikeusloukkauksista ja oikeusvaltion heikentämisestä sekä kansalaisyhteiskunnan ja demokraattisen opposition tukahduttamiseen osallistumisesta.

                                    85.

                                    Yulia Chaslavauna HUSTYR
                                    Yulia Cheslavovna HUSTYR

                                    Юлiя Чаславаўна ГУСТЫР

                                    Юлия Чеславовна ГУСТЫР

                                    Minskin keskisen piirioikeuden tuomari
                                    Syntymäaika: 14.1.1984
                                    Sukupuoli: nainen

                                    Asemassaan Minskin keskisen piirioikeuden tuomarina hän on vastuussa lukuisista toimittajia, oppositiojohtajia, aktivisteja ja mielenosoittajia vastaan poliittisin perustein annetuista tuomioista, erityisesti opposition presidenttiehdokkaan Viktar Babarikan tuomiosta. On raportoitu puolustuksen oikeuksien loukkauksista hänen valvomissaan oikeudenkäynneissä.
                                    Näin ollen hän on vastuussa ihmisoikeusloukkauksista ja oikeusvaltion heikentämisestä sekä kansalaisyhteiskunnan ja demokraattisen opposition tukahduttamiseen osallistumisesta.

                                    86.

                                    Alena Tsimafeeuna NYAKRASAVA
                                    Elena Timofeevna NEKRASOVA

                                    Алена Цiмафееўна НЯКРАСАВА

                                    Елена Тимофеевна НЕКРАСОВА

                                    Minskin Zavodskyn piirioikeuden tuomari
                                    Syntymäaika: 26.11.1974
                                    Sukupuoli: nainen

                                    Asemassaan Minskin Zavodskyn piirioikeuden tuomarina hän on vastuussa lukuisista toimittajia, oppositiojohtajia, aktivisteja ja mielenosoittajia vastaan poliittisin perustein annetuista tuomioista. On raportoitu puolustuksen oikeuksien loukkauksista hänen valvomissaan oikeudenkäynneissä.
                                    Näin ollen hän on vastuussa ihmisoikeusloukkauksista, oikeusvaltion heikentämisestä sekä kansalaisyhteiskunnan ja demokraattisen opposition tukahduttamiseen osallistumisesta.

                                    87.

                                    Aliaksandr Vasilevich SHAKUTSIN
                                    Aleksandr Vasilevich SHAKUTIN

                                    Аляксандр Васiльевiч ШАКУЦIН

                                    Александр Васильевич ШАКУТИН

                                    Liikemies, Amhodor holding -yrityksen omistaja
                                    Syntymäaika: 12.1.1959
                                    Syntymäpaikka: Bolshoe Babino, Orsha Rayon, Vitebskin/Vitsebskin alue, entinen Neuvostoliitto (nykyisin Valko-Venäjä)
                                    Sukupuoli: mies

                                    Hän on yksi johtavista Valko-Venäjällä toimivista liikemiehistä, jolla on liiketaloudellisia intressejä muiden muassa rakennus-, konerakennus- ja maatalousalalla.
                                    Hänen kerrotaan olevan yksi niistä henkilöistä, jotka hyötyivät eniten yksityistämisestä Lukašenkan presidenttikaudella. Hän on myös Lukašenkaa kannattavan Belaya Rus -liiton puheenjohtajiston jäsen ja Valko-Venäjän tasavallan yrittäjyyden kehittämisneuvoston jäsen.
                                    Näin ollen hän hyötyy suhteistaan Lukašenkan hallintoon ja sen tukemisesta.
                                    Hän tuomitsi heinäkuussa 2020 antamissaan kommenteissa opposition Valko-Venäjällä järjestämät mielenosoitukset ja edisti näin kansalaisyhteiskunnan ja demokraattisen opposition tukahduttamista.

                                    88.

                                    Mikalai Mikalaevich VARABEI/ VERABEI
                                    Nikolay Nikolaevich VOROBEY

                                    Мiкалай Мiкалаевiч ВАРАБЕЙ/ ВЕРАБЕЙ

                                    Николай Николаевич ВОРОБЕЙ

                                    Liikemies, yksi Bremino Group -yrityksen omistajista
                                    Syntymäaika: 4.5.1963
                                    Syntymäpaikka: Ukrainan SNT (nykyinen Ukraina)
                                    Sukupuoli: mies

                                    Hän on yksi johtavista Valko-Venäjällä toimivista liikemiehistä, jolla on liiketaloudellisia intressejä muiden muassa öljyalalla, kivihiilen kuljetuksen alalla sekä pankkialalla.
                                    Hän on yksi Bremino Group -yrityksen omistajista. Yritys on hyötynyt verohelpotuksista ja muusta Valko-Venäjän hallinnon antamasta tuesta.
                                    Näin ollen hän hyötyy Lukašenkan hallinnosta ja tukee sitä.”

                        4)

                        lisätään otsikko ja taulukko seuraavasti:

                                    ”B.

                                    2 artiklan 1 kohdassa tarkoitetut oikeushenkilöt, yhteisöt ja elimet

                                                Nimet
                                                Englanninkielinen transkriptio valkovenäjästä
                                                Englanninkielinen transkriptio venäjästä

                                                Nimet
                                                (valkovenäjän-kielinen kirjoitustapa)
                                                (venäjänkielinen kirjoitustapa)

                                                Tunnistetiedot

                                                Luetteloon merkitsemisen perusteet

                                                Luetteloon merkitsemisen päivämäärä

                                                ”1.

                                                CJSC Beltechexport

                                                ЗАО ’Белтехэкспорт’

                                                Osoite: Nezavisimosti ave. 86-B, Minsk 220012, Belarus
                                                P. +375 17 358 83 83; +375 17 373 80 12
                                                Verkkosivusto: https://bte.by/
                                                Sähköposti: mail@bte.by

                                                CJSC Beltechexport on yksityinen yhteisö, joka vie valkovenäläisten valtionomistuksessa olevien yritysten tuottamia aseita ja sotilaskalustoa Afrikan, Etelä-Amerikan, Aasian ja Lähi-idän maihin. Beltechexportilla on läheiset suhteet Valko-Venäjän puolustusministeriöön.
                                                Näin ollen CJSC Beltechexport hyötyy Lukašenkan hallinnosta ja tukee sitä tuottamalla hyötyä presidentin hallinnolle.

                                                17.12.2020

                                                2.

                                                Dana Holdings/Dana Astra

                                                Дана Холдингз/Дана Астра

                                                Osoite: P. Mstislavtsa 9 (1st floor), Minsk 220114, Belarus
                                                Rekisteröintinumero: Dana Astra: 191295361
                                                Verkkosivusto: https://dana-holdings.com/
                                                Sähköposti: PR@bir.by
                                                P.: +375 17 269 32 90; +375 17 393 94 65

                                                Dana Holdings/Dana Astra on Valko-Venäjän yksi tärkeimmistä kiinteistökehittäjistä ja rakennuttajista. Yritys sai maa-alueita usean suuren asuinkiinteistön ja liikekeskuksen rakentamiseksi.
                                                Yrityksen Dana Holdings/Dana Astra omistajilla on läheiset suhteet Aleksandr Lukašenkaan. Presidentin miniällä Liliya Lukašenkalla on yrityksessä korkea asema.
                                                Näin ollen Dana Holdings/Dana Astra hyötyy Lukašenkan hallinnosta ja tukee sitä.

                                                17.12.2020

                                                3.

                                                GHU – Valko-Venäjän presidentin hallinnon päätalousosasto ”The Main Economic Office” of the Administrative Affairs Office of the President of the Republic of Belarus”

                                                ГХУ – Государственное учреждение ’Главное хозяйственное управление’ Управления делами Президента Республики Беларусь

                                                Osoite: Miasnikova str. 37, Minsk 220010, Belarus
                                                P.: +375 17 222 33 13
                                                Verkkosivusto: http://ghu.by
                                                Sähköposti: ghu@ghu.by

                                                GHU on suurin toimija muiden kuin asuinkiinteistöjen markkinoilla Valko-Venäjällä ja lukuisten yritysten valvoja.
                                                Aleksandr Lukašenka pyysi GHU:n johtajaa Victor Sheimania valvomaan vuoden 2020 presidentinvaalien turvallisuutta.
                                                Näin ollen GHU hyötyy Lukašenkan hallinnosta ja tukee sitä.

                                                17.12.2020

                                                4.

                                                LLC Synesis

                                                ООО ”Синезис”

                                                Osoite: Minsk, Platonova 20B, Minsk 220005, Belarus; Mantulinskaya 24, Moscow 123100, Russia
                                                Rekisteröintinumero (УНН/ИНН): 190950894 (Valko-Venäjä); 7704734000/770301001 (Venäjä)
                                                Verkkosivusto: https://synesis.partners; https://synesis-group.com/
                                                P.: +375 17 240 36 50

                                                LLC Synesis tarjoaa Valko-Venäjän viranomaisille valvontajärjestelmän, jolla voidaan tehdä hakuja videotallenteista ja analysoida niitä ja käyttää kasvojentunnistusohjelmistoa, mistä syystä yritys on vastuussa Valko-Venäjän valtiokoneiston harjoittamasta kansalaisyhteiskunnan ja demokraattisen opposition tukahduttamisesta.
                                                Synesis-yrityksen työntekijöitä on kielletty kommunikoimasta valkovenäjäksi, mistä syystä yritys on vastuussa työntekijöiden oikeuksien heikentämisestä.
                                                Valko-Venäjän valtion turvallisuuskomitea (KGB) ja sisäministeriö esiintyvät Synesisin luoman järjestelmän käyttäjien luettelossa. Näin ollen yritys hyötyy Lukašenkan hallinnosta ja tukee sitä.
                                                Synesisin toimitusjohtaja Alexander Shatrov kritisoi julkisesti Lukašenkan hallintoa vastaan mieltään osoittaneita ja kyseenalaisti demokratian puutteen Valko-Venäjällä.

                                                17.12.2020

                                                5.

                                                AGAT Electromechanical Plant OJSC

                                                OAO ”АГАТ-электромеханический завод”

                                                Osoite:. Nezavisimosti ave. 115, Minsk 220114, Belarus
                                                P.: +375 17 272 01 32; +375 17 570 41 45
                                                Sähköposti: marketing@agat-emz.by
                                                Verkkosivusto: https://agat-emz.by/

                                                AGAT Electromechanical Plant OJSC on osa Valko-Venäjän valtion sotateollisuuskomiteaa (alias SAMI tai State Military Industrial Committee), joka on vastuussa valtion sotilaallis-teknisen politiikan täytäntöönpanosta ja toimii Valko-Venäjän ministerineuvoston ja presidentin alaisuudessa. Näin ollen AGAT Electromechanical Plant OJSC hyötyy Lukašenkan hallinnosta ja tukee sitä.
                                                Yritys tuottaa mellakantorjuntaan tarkoitettua ”Rubezh”-estejärjestelmää, jota on käytetty 9. elokuuta 2020 pidettyjen presidentinvaalien johdosta järjestettyjä rauhallisia mielenosoituksia vastaan. Yritys on näin ollen vastuussa kansalaisyhteiskunnan ja demokraattisen opposition tukahduttamisesta.

                                                17.12.2020

                                                6.

                                                OJSC 140 Repair Plant

                                                OAO ”140 ремонтный завод”

                                                Osoite: L. Chalovskoy str. 19, Borisov, Belarus
                                                P.: +375 17 776 20 32; +375 17 776 54 79
                                                Sähköposti: info@140zavod.org
                                                Verkkosivusto: https://140zavod.org

                                                OJSC 140 Repair Plant on osa Valko-Venäjän valtion sotateollisuuskomiteaa (alias SAMI tai State Military Industrial Committee), joka on vastuussa valtion sotilaallis-teknisen politiikan täytäntöönpanosta ja toimii Valko-Venäjän ministerineuvoston ja presidentin alaisuudessa. Näin ollen OJSC 140 Repair Plant hyötyy Lukašenkan hallinnosta ja tukee sitä.
                                                Yritys tuottaa ajoneuvoja ja panssaroituja ajoneuvoja, joita on käytetty 9. elokuuta 2020 pidettyjen presidentinvaalien johdosta järjestettyjä rauhallisia mielenosoituksia vastaan. Yritys on näin ollen vastuussa kansalaisyhteiskunnan ja demokraattisen opposition tukahduttamisesta.

                                                17.12.2020

                                                7.

                                                OJSC MZKT / MWPT (alias VOLAT) – Minsk Wheel Tractor Plant

                                                OAO ”МЗКТ” – Минский завод колёсных тягачей

                                                Osoite: Partizanski ave 150, Minsk 220021, Belarus
                                                P.: +375 17 330 17 09
                                                Faksi: +375 17 291 31 92
                                                Sähköposti: link@mzkt.by
                                                Verkkosivusto: www.mzkt.by

                                                OJSC MZKT (alias VOLAT) on osa Valko-Venäjän valtion sotateollisuuskomiteaa (alias SAMI tai State Military Industrial Committee), joka on vastuussa valtion sotilaallis-teknisen politiikan täytäntöönpanosta ja toimii Valko-Venäjän ministerineuvoston ja presidentin alaisuudessa. Näin ollen OJSC MZKT (alias VOLAT) hyötyy Lukašenkan hallinnosta ja tukee sitä.
                                                Ne OJSC MZKT:n työntekijät erotettiin, jotka osallistuivat Aleksandr Lukašenkan tehtaalla vierailun aikana pidettyyn mielenosoitukseen ja jotka ryhtyivät lakkoon Valko-Venäjän vuoden 2020 presidentinvaalien johdosta, minkä vuoksi yritys on vastuussa ihmisoikeusloukkauksista.

                                                17.12.2020”


title: Komission täytäntöönpanoasetus (EU) 2020/2157, annettu 14 päivänä joulukuuta 2020, suojattua alkuperänimitystä tai suojattua maantieteellistä merkintää koskeviin eritelmiin tehtävien unionin muutosten hyväksymisestä (”Montello – Colli Asolani” (SAN))

text:
                  21.12.2020

                  FI

                  Euroopan unionin virallinen lehti

                  L 431/30

         KOMISSION TÄYTÄNTÖÖNPANOASETUS (EU) 2020/2157,
         annettu 14 päivänä joulukuuta 2020,
         suojattua alkuperänimitystä tai suojattua maantieteellistä merkintää koskeviin eritelmiin tehtävien unionin muutosten hyväksymisestä (”Montello – Colli Asolani” (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan parlamentin ja neuvoston asetuksen (EU) N:o 1308/2013 täydentämisestä viinialan alkuperänimitysten, maantieteellisten merkintöjen ja perinteisten merkintöjen suojaa koskevien hakemusten, vastaväitemenettelyn, käyttörajoitusten, tuote-eritelmien muutosten, suojan peruutuksen sekä merkintöjen ja esillepanon osalta 17 päivänä lokakuuta 2018 annetun komission delegoidun asetuksen (EU) 2019/33 (1), ja erityisesti sen 15 artiklan 2 kohdan
         sekä katsoo seuraavaa:

                     (1)

                     Komissio on arvioinut suojatun alkuperänimityksen ”Montello – Colli Asolani” tuote-eritelmään tehtävien unionin muutosten hyväksymistä koskevan hakemuksen, jonka Italia on toimittanut Euroopan parlamentin ja neuvoston asetuksen (EU) N:o 1308/2013 (2) 105 artiklan sekä delegoidun asetuksen (EU) 2019/33 15 artiklan mukaisesti. Muutokset koskevat nimen ”Montello – Colli Asolani” muuttamista muotoon ”Asolo Montello” / ”Montello Asolo”.

                     (2)

                     Komissio on julkaissut tuote-eritelmään tehtävien unionin muutosten hyväksymistä koskevan pyynnön asetuksen (EU) N:o 1308/2013 97 artiklan 3 kohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu vastaväitteitä asetuksen (EU) N:o 1308/2013 98 artiklan mukaisesti.

                     (4)

                     Tuote-eritelmään tehtävät unionin muutokset olisi tästä syystä hyväksyttävä asetuksen (EU) N:o 1308/2013 99 artiklan sekä delegoidun asetuksen (EU) 2019/33 15 artiklan 2 kohdan mukaisesti,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Montello – Colli Asolani” (SAN) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä joulukuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 9, 11.1.2019, s. 2.

            (2)  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013 , maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).

            (3)  EUVL C 325, 2.10.2020, s. 28.


title: Komission täytäntöönpanoasetus (EU) 2020/2162, annettu 18 päivänä joulukuuta 2020, Kiinan kansantasavallasta peräisin olevien tiettyjen alumiinifolioiden tuonnissa täytäntöönpanoasetuksella (EU) 2015/2384 ja täytäntöönpanoasetuksella (EU) 2017/271 käyttöön otettujen polkumyynnin vastaisten toimenpiteiden mahdollista kiertämistä tiettyjen alumiinifolioiden tuonnilla Thaimaasta riippumatta siitä, onko niiden alkuperämaaksi ilmoitettu Thaimaa, koskevan tutkimuksen vireillepanosta ja kyseisen tuonnin kirjaamisvelvoitteesta

text:
                  21.12.2020

                  FI

                  Euroopan unionin virallinen lehti

                  L 431/48

         KOMISSION TÄYTÄNTÖÖNPANOASETUS (EU) 2020/2162,
         annettu 18 päivänä joulukuuta 2020,
         Kiinan kansantasavallasta peräisin olevien tiettyjen alumiinifolioiden tuonnissa täytäntöönpanoasetuksella (EU) 2015/2384 ja täytäntöönpanoasetuksella (EU) 2017/271 käyttöön otettujen polkumyynnin vastaisten toimenpiteiden mahdollista kiertämistä tiettyjen alumiinifolioiden tuonnilla Thaimaasta riippumatta siitä, onko niiden alkuperämaaksi ilmoitettu Thaimaa, koskevan tutkimuksen vireillepanosta ja kyseisen tuonnin kirjaamisvelvoitteesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta annetun Euroopan parlamentin ja neuvoston asetuksen (EU) 2016/1036 (1), annettu 8 päivänä kesäkuuta 2016, jäljempänä ’perusasetus’, ja erityisesti sen 13 artiklan 3 kohdan ja 14 artiklan 5 kohdan,
         on ilmoittanut asiasta jäsenvaltioille,
         sekä katsoo seuraavaa:
         A.   PYYNTÖ

                     (1)

                     Euroopan komissio, jäljempänä ’komissio’, on vastaanottanut perusasetuksen 13 artiklan 3 kohdan ja 14 artiklan 5 kohdan mukaisen pyynnön tutkia Kiinan kansantasavallasta peräisin olevien tiettyjen alumiinifolioiden tuonnissa käyttöön otettujen polkumyynnin vastaisten toimenpiteiden mahdollista kiertämistä ja saattaa Thaimaasta lähetettyjen tiettyjen alumiinifolioiden tuonti kirjaamisvelvoitteen alaiseksi riippumatta siitä, onko alkuperämaaksi ilmoitettu Thaimaa.

                     (2)

                     Pyyntö jätettiin 9. marraskuuta 2020. Pyynnön esittäjä on pyytänyt nimelleen luottamuksellista käsittelyä ja perustellut pyyntönsä asianmukaisesti. Komissio katsoo, että luottamuksellisen käsittelyn myöntämiseen hakijalle on riittävät perusteet.

               B.   TUOTE

                     (3)

                     Tuote, jota mahdollinen kiertäminen koskee, on Kiinan kansantasavallasta peräisin oleva alumiinifolio, jonka paksuus on vähintään 0,008 millimetriä ja enintään 0,018 millimetriä, vahvistamaton, valssattu, mutta ei enempää valmistettu kuin rullattu, enintään 650 millimetrin levyisinä yli 10 kg rullina, ja joka luokiteltiin komission täytäntöönpanoasetuksen (EU) 2015/2384 (2) voimantulopäivänä CN-koodiin ex 7607 11 19 (Taric-koodi 7607111910), alumiinifolio, jonka paksuus on vähintään 0,007 millimetriä ja alle 0,008 millimetriä, minkä tahansa levyisinä rullina, myös hehkutettu, ja joka luokiteltiin komission täytäntöönpanoasetuksen (EU) 2017/271 (3) voimantulopäivänä CN-koodiin ex 7607 11 19 (Taric-koodi 7607111930), alumiinifolio, jonka paksuus on vähintään 0,008 millimetriä ja enintään 0,018 millimetriä, yli 650 millimetrin levyisinä rullina, myös hehkutettu, ja joka luokiteltiin täytäntöönpanoasetuksen (EU) 2017/271 voimantulopäivänä CN-koodiin ex 7607 11 19 (Taric-koodi 7607111940), alumiinifolio, jonka paksuus on enemmän kuin 0,018 millimetriä ja alle 0,021 millimetriä, minkä tahansa levyisinä rullina, myös hehkutettu, ja joka luokiteltiin asetuksen (EU) 2017/271 voimantulopäivänä CN-koodin ex 7607 11 19 (Taric-koodi 7607111950), ja/tai alumiinifolio, jonka paksuus on vähintään 0,021 millimetriä ja enintään 0,045 millimetriä, jossa on vähintään kaksi kerrosta, minkä tahansa levyisinä rullina, myös hehkutettu, ja joka luokiteltiin täytäntöönpanoasetuksen (EU) 2017/271 voimantulopäivänä CN-koodiin ex 7607 11 90 (Taric-koodit 7607119045 ja 7607119080), jäljempänä ’tarkasteltavana oleva tuote’. Kyseiseen tuotteeseen sovelletaan nyt voimassa olevia toimenpiteitä.

                     (4)

                     Tutkimuksen kohteena oleva tuote on sama kuin edellisessä kappaleessa määritelty tuote, joka luokitellaan tällä hetkellä CN koodeihin ex 7607 11 19 (Taric-koodit 7607111910, 7607111930, 7607111940, 7607111950) ja ex 7607 11 90 (Taric-koodit 7607119044, 7607119046, 7607119071, 7607119072) mutta joka on lähetetty Thaimaasta riippumatta siitä, onko sen alkuperämaaksi ilmoitettu Thaimaa (Taric-lisäkoodi C601), jäljempänä ’tutkimuksen kohteena oleva tuote’.

               C.   VOIMASSA OLEVAT TOIMENPITEET

                     (5)

                     Tällä hetkellä voimassa olevat toimenpiteet, joita mahdollisesti kierretään, ovat täytäntöönpanoasetuksella (EU) 2015/2384 käyttöön otetut polkumyynnin vastaiset toimenpiteet, joiden soveltamisalaa laajennettiin täytäntöönpanoasetuksella (EU) 2017/271, sellaisena kuin se on viimeksi muutettuna täytäntöönpanoasetuksella (EU) 2017/2213, jäljempänä ’voimassa olevat toimenpiteet’.

               D.   PERUSTELUT

                     (6)

                     Pyynnössä esitetään riittävästi alustavaa näyttöä siitä, että tarkasteltavana olevan tuotteen tuonnissa voimassa olevia polkumyynnin vastaisia toimenpiteitä kierretään tuomalla tutkimuksen kohteena olevaa tuotetta.

                     (7)

                     Pyynnössä esitetty näyttö osoittaa seuraavaa.

                     (8)

                     Kiinan kansantasavallasta ja Thaimaasta unioniin suuntautuvan vientikaupan rakenteessa on tapahtunut muutos sen jälkeen, kun tarkasteltavana olevaa tuotetta koskevat toimenpiteet otettiin käyttöön.

                     (9)

                     Muutos vaikuttaa johtuvan tarkasteltavana olevan tuotteen tuonnista, joka on lähetetty unioniin Thaimaasta sen jälkeen, kun se on koottu Thaimaassa. Näytön mukaan tällaiset kokoonpanotoimet ovat toimenpiteiden kiertämistä, koska toiminta on alkanut tai lisääntynyt huomattavasti polkumyyntitutkimuksen käynnistämisen jälkeen tai juuri ennen sitä. Lisäksi kokoonpanotoimissa käytettyjen Kiinan kansantasavallasta peräisin olevien osien osuus on yli 60 prosenttia kootun tuotteen kokonaisarvosta ja kokoonpanotoimien tuoma lisäarvo on vähemmän kuin 25 prosenttia tuotantokustannuksista.

                     (10)

                     Näyttö osoittaa, että edellä kuvattujen käytäntöjen vuoksi tarkasteltavana olevaan tuotteeseen tällä hetkellä sovellettavien polkumyyntitoimenpiteiden korjaavat vaikutukset olivat heikentyneet sekä määrien että hintojen osalta. Vaikuttaa siltä, että EU:n markkinoille on tuotu merkittäviä määriä tutkimuksen kohteena olevaa tuotetta. Lisäksi on riittävästi näyttöä siitä, että tutkimuksen kohteena olevan tuotteen tuonti tapahtuu vahinkoa aiheuttavilla hinnoilla.

                     (11)

                     On näyttöä myös siitä, että tutkimuksen kohteena olevan tuotteen hinnat olivat polkumyyntihintoja aiemmin määritettyyn tarkasteltavana olevan tuotteen normaaliarvoon verrattuna.

                     (12)

                     Jos tutkimuksessa havaitaan edellä kuvattujen lisäksi myös muita perusasetuksen 13 artiklassa tarkoitettuja toimenpiteiden kiertämiskäytäntöjä, tutkimus voi koskea myös niitä.

               E.   MENETTELY

                     (13)

                     Edellä esitetyn perusteella komissio katsoo, että on olemassa riittävä näyttö perusasetuksen 13 artiklan 3 kohdan mukaisen tutkimuksen panemiseksi vireille ja tutkimuksen kohteena olevan tuotteen tuonnin saattamiseksi kirjaamisvelvoitteen alaiseksi perusasetuksen 14 artiklan 5 kohdan mukaisesti.

                     (14)

                     Jotta komissio saa tutkimuksen kannalta tarpeelliset tiedot, kaikkien asianomaisten osapuolten olisi otettava yhteyttä komissioon viimeistään tämän asetuksen 3 artiklan 2 kohdassa vahvistetussa määräajassa. Tämän asetuksen 3 artiklan 2 kohdassa vahvistettua määräaikaa sovelletaan kaikkiin asianomaisiin osapuoliin. Tietoja voidaan tarvittaessa pyytää myös unionin tuotannonalalta.

                     (15)

                     Thaimaan ja Kiinan kansantasavallan viranomaisille ilmoitetaan tutkimuksen vireillepanosta.

               a)   Tietojen kerääminen ja osapuolten kuuleminen

                     (16)

                     Kaikkia asianomaisia osapuolia, mukaan lukien unionin tuotannonala, tuojat ja mahdolliset asiaankuuluvat järjestöt, pyydetään esittämään näkökantansa kirjallisesti ja toimittamaan asiaa tukevaa näyttöä 3 artiklan 2 kohdassa säädetyssä määräajassa. Komissio voi lisäksi kuulla osapuolia, jos ne pyytävät sitä kirjallisesti ja osoittavat, että niiden kuulemiseen on olemassa erityisiä syitä.

               b)   Vapautuksia koskevat pyynnöt

                     (17)

                     Perusasetuksen 13 artiklan 4 kohdan mukaisesti tutkimuksen kohteena olevan tuotteen tuonti voidaan vapauttaa toimenpiteistä, jos tuontiin ei liity toimenpiteiden kiertämistä.

                     (18)

                     Koska toimenpiteiden mahdollinen kiertäminen tapahtuu unionin ulkopuolella, vapautus voidaan myöntää perusasetuksen 13 artiklan 4 kohdan mukaisesti Thaimaassa toimiville tutkimuksen kohteena olevan tuotteen tuottajille, jotka voivat osoittaa, etteivät ne ole osallisina perusasetuksen 13 artiklan 1 ja 2 kohdassa määritellyissä kiertämiskäytännöissä. Tuottajien, jotka haluavat saada vapautuksen, olisi ilmoittauduttava tämän asetuksen 3 artiklan 1 kohdassa säädetyssä määräajassa. Kopiot Kiinan kansantasavallassa toimiville vientiä harjoittaville tuottajille tarkoitetusta kyselylomakkeesta, Thaimaassa toimiville vientiä harjoittaville tuottajille tarkoitetusta vapautuksen pyytämistä koskevasta lomakkeesta ja EU:ssa toimiville tuojille tarkoitetusta kyselylomakkeesta ovat saatavilla asianomaisten osapuolten tarkasteltavaksi tarkoitetussa asiakirja-aineistossa ja kauppapolitiikan pääosaston verkkosivustolla osoitteessa https://trade.ec.europa.eu/tdi/case_details.cfm?id=2502. Kyselylomakkeet on palautettava tämän asetuksen 3 artiklan 2 kohdassa säädetyssä määräajassa.

               F.   KIRJAAMINEN

                     (19)

                     Tutkimuksen kohteena olevan tuotteen tuonti on perusasetuksen 14 artiklan 5 kohdan mukaisesti määrättävä kirjattavaksi sen varmistamiseksi, että jos tutkimuksessa todetaan toimenpiteitä kierretyn, tuonnista voidaan kantaa kyseisen tuonnin kirjaamisen aloittamispäivästä lukien suuruudeltaan asianmukainen polkumyyntitulli, joka ei ylitä sen jäännöstullin määrää, joka otettiin käyttöön täytäntöönpanoasetuksella (EU) 2015/2384 ja jonka soveltamisalaa laajennettiin täytäntöönpanoasetuksella (EU) 2017/271, sellaisena kuin se on muutettuna täytäntöönpanoasetuksella (EU) 2017/2213.

               G.   MÄÄRÄAJAT

                     (20)

                     Moitteettoman hallinnon varmistamiseksi olisi asetettava määräajat, joiden kuluessa

                                 —

                                 asianomaiset osapuolet voivat ilmoittautua komissiolle, palauttaa kyselykaavakkeet, esittää näkökantansa kirjallisesti tai toimittaa muita tutkimuksessa huomioon otettavia tietoja,

                                 —

                                 Thaimaassa toimivat tuottajat voivat pyytää vapautusta tuonnin kirjaamisvelvoitteesta tai toimenpiteistä,

                                 —

                                 asianomaiset osapuolet voivat esittää kirjallisen pyynnön tulla komission kuulemiksi.

                     (21)

                     On syytä huomata, että perusasetuksessa säädettyjen menettelyllisten oikeuksien käyttö edellyttää osapuolten ilmoittautumista tämän asetuksen 3 artiklassa säädetyissä määräajoissa.

               H.   YHTEISTYÖSTÄ KIELTÄYTYMINEN

                     (22)

                     Jos asianomainen osapuoli kieltäytyy antamasta tai ei toimita tarvittavia tietoja määräajassa tai jos se huomattavasti vaikeuttaa tutkimusta, päätelmät, jotka voivat olla myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti.

                     (23)

                     Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja perusasetuksen 18 artiklan mukaisesti.

                     (24)

                     Jos asianomainen osapuoli ei toimi yhteistyössä tai toimii vain osittain yhteistyössä ja tästä johtuen päätelmät tehdään käytettävissä olevien tietojen perusteella perusasetuksen 18 artiklan mukaisesti, lopputulos voi olla kyseisen osapuolen kannalta epäedullisempi kuin siinä tapauksessa, että se olisi toiminut yhteistyössä.

               I.   TUTKIMUKSEN AIKATAULU

                     (25)

                     Tutkimus saatetaan päätökseen perusasetuksen 13 artiklan 3 kohdan mukaisesti yhdeksän kuukauden kuluessa tämän asetuksen voimaantulopäivästä.

               J.   HENKILÖTIETOJEN KÄSITTELY

                     (26)

                     Tässä tutkimuksessa kerättyjä henkilötietoja käsitellään Euroopan parlamentin ja neuvoston asetuksen (EU) 2018/1725 (4) mukaisesti.

                     (27)

                     Tietosuojailmoitus, jossa annetaan tietoa henkilötietojen käsittelystä komission toteuttamissa kaupan suojatoimenpiteissä, on saatavilla kauppapolitiikan pääosaston verkkosivustolla osoitteessa http://ec.europa.eu/trade/policy/accessing-markets/trade-defence/.

               K.   KUULEMISMENETTELYSTÄ VASTAAVA NEUVONANTAJA

                     (28)

                     Asianomaiset osapuolet voivat pyytää kuulemismenettelystä vastaavaa neuvonantajaa osallistumaan kauppaan liittyviin menettelyihin. Neuvonantaja tarkastelee asiakirjoihin tutustumista koskevia pyyntöjä, asiakirjojen luottamuksellisuuteen liittyviä kiistoja, määräaikojen pidentämispyyntöjä ja mahdollisia muita pyyntöjä, jotka koskevat asianomaisten osapuolten ja kolmansien osapuolten puolustautumisoikeuksia menettelyn aikana.

                     (29)

                     Neuvonantaja voi järjestää asianomaisen osapuolen (asianomaisten osapuolten) ja komission yksiköiden välisen kuulemisen ja toimia sovittelijana sen varmistamiseksi, että asianomaisten osapuolten puolustautumisoikeus toteutuu täysimääräisesti. Neuvonantajan kanssa järjestettävää kuulemista koskevat pyynnöt on tehtävä kirjallisesti, ja niissä on esitettävä pyynnölle perustelut. Neuvonantaja tutkii pyyntöjen perustelut. Tällaisia kuulemisia olisi järjestettävä vain, jos asioita ei ole ratkaistu ajallaan komission yksiköiden kanssa.

                     (30)

                     Kaikki pyynnöt on esitettävä hyvissä ajoin ja viipymättä, jottei vaaranneta menettelyjen hallittua etenemistä. Sen vuoksi asianomaisten osapuolten on pyydettävä kuulemismenettelystä vastaavan neuvonantajan osallistumista mahdollisimman pian sen jälkeen, kun osallistumisen perusteena oleva tapahtuma on aiheutunut. Lähtökohtaisesti tämän asetuksen 3 artiklan 3 kohdassa komission yksiköiden kanssa käytävien kuulemisten pyytämiselle esitettyä aikataulua sovelletaan soveltuvin osin neuvonantajan kanssa järjestettäviä kuulemisia koskeviin pyyntöihin. Jos kuulemista koskevat pyynnöt esitetään asianomaisen aikataulun ulkopuolella, neuvonantaja tutkii syyt myöhässä oleviin pyyntöihin, esiin tuotujen asioiden luonteen sekä kyseisten asioiden vaikutuksen puolustautumisoikeuksiin ottaen asianmukaisesti huomioon hyvän hallinnon toteutumisen ja tutkimuksen saattamisen päätökseen oikea-aikaisesti.

                     (31)

                     Asianomaiset osapuolet voivat saada lisätietoja sekä tarkemmat yhteystiedot kuulemismenettelystä vastaavan neuvonantajan verkkosivuilta kauppapolitiikan pääosaston sivustolla http://ec.europa.eu/trade/trade-policy-and-you/contacts/hearing-officer/.

               ON HYVÄKSYNYT TÄMÄN ASETUKSEN:

            1 artikla
            Pannaan vireille asetuksen (EU) 2016/1036 13 artiklan 3 kohdan nojalla tutkimus sen määrittämiseksi, kierretäänkö Thaimaasta lähetetyn, riippumatta siitä, onko alkuperämaaksi ilmoitettu Thaimaa (Taric-lisäkoodi C601), alumiinifolion, jonka paksuus on vähintään 0,008 millimetriä ja enintään 0,018 millimetriä, vahvistamaton, valssattu, mutta ei enempää valmistettu kuin rullattu, enintään 650 millimetrin levyisinä yli 10 kg rullina, alumiinifolion, jonka paksuus on vähintään 0,007 millimetriä ja alle 0,008 millimetriä, minkä tahansa levyisinä rullina, myös hehkutettu, alumiinifolion, jonka paksuus on vähintään 0,008 millimetriä ja enintään 0,018 millimetriä, yli 650 millimetrin levyisinä rullina, myös hehkutettu, alumiinifolion, jonka paksuus on enemmän kuin 0,018 millimetriä ja alle 0,021 millimetriä, minkä tahansa levyisinä rullina, myös hehkutettu, ja joka tällä hetkellä luokitellaan CN-koodiin ex 7607 11 19 (Taric-koodit 7607111910, 7607111930, 7607111940, 7607111950) ja/tai alumiinifolion, jonka paksuus on vähintään 0,021 millimetriä ja enintään 0,045 millimetriä, jossa on vähintään kaksi kerrosta, minkä tahansa levyisinä rullina, myös hehkutettu, ja joka tällä hetkellä luokitellaan CN-koodiin ex 7607 11 90 (Taric-koodit 7607119044, 7607119046, 7607119071, 7607119072) tuonnilla täytäntöönpanoasetuksella (EU) 2015/2384 käyttöön otettuja toimenpiteitä, joiden soveltamisalaa laajennettiin täytäntöönpanoasetuksella (EU) 2017/271, sellaisena kuin se on viimeksi muutettuna täytäntöönpanoasetuksella (EU) 2017/2213.

            2 artikla

               1.   Jäsenvaltioiden tulliviranomaisten on asetuksen (EU) 2016/1036 13 artiklan 3 kohdan ja 14 artiklan 5 kohdan nojalla toteutettava tarvittavat toimenpiteet tämän asetuksen 1 artiklassa yksilöidyn tuonnin kirjaamiseksi.

               2.   Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.

               3.   Komissio voi velvoittaa tulliviranomaiset lopettamaan sellaisten tuotteiden tuonnin kirjaamisen, joiden viejät/tuottajat ovat hakeneet vapautusta kirjaamisvelvoitteesta ja joiden osalta on todettu, että ne täyttävät vapautukselle asetetut edellytykset.

            3 artikla

               1.   Asianomaisten osapuolten on ilmoittauduttava ottamalla yhteyttä komissioon 15 päivän kuluessa tämän asetuksen voimaantulopäivästä.

               2.   Jotta asianomaisten osapuolten huomautukset voitaisiin ottaa tutkimuksessa huomioon, niiden on esitettävä näkökantansa kirjallisesti ja toimitettava täytetyt kyselylomakkeet, mikäli ne hakevat vapautusta kirjaamisvelvoitteesta tai muista toimenpiteistä, tai muut tiedot 37 päivän kuluessa tämän asetuksen julkaisemisesta Euroopan unionin virallisessa lehdessä, ellei toisin ilmoiteta.

               3.   Asianomaiset osapuolet voivat samassa 37 päivän määräajassa myös pyytää tulla komission kuulemiksi. Tutkimuksen vireillepanovaihetta koskevat kuulemispyynnöt on esitettävä 15 päivän kuluessa tämän asetuksen voimaantulopäivästä. Kuulemista koskevat pyynnöt on esitettävä kirjallisesti, ja niissä on ilmoitettava pyynnölle perustelut.

               4.   Komissiolle kaupan suojatoimiin liittyvien tutkimusten yhteydessä toimitettuihin tietoihin ei sovelleta tekijänoikeuksia. Jos kyse on tiedoista, joihin kolmannella osapuolella on tekijänoikeuksia, asianomaisten osapuolten on ennen tietojen toimittamista komissiolle pyydettävä tekijänoikeuksien haltijalta nimenomainen lupa, jonka perusteella a) komissio voi käyttää tietoja tässä kaupan suojatoimiin liittyvässä menettelyssä ja b) tietoja voidaan toimittaa tämän tutkimuksen asianomaisille osapuolille sellaisessa muodossa, että nämä voivat käyttää puolustautumisoikeuttaan.

               5.   Kaikki asianomaisten osapuolten luottamuksellisina toimittamat kirjalliset huomautukset, mukaan luettuina tässä asetuksessa pyydetyt tiedot, täytetyt kyselylomakkeet ja kirjeenvaihto, on varustettava merkinnällä ”Sensitive” (5). Tämän tutkimuksen kuluessa tietoja toimittavia osapuolia kehotetaan perustelemaan luottamuksellista käsittelyä koskevat pyyntönsä.

               6.   Osapuolten, jotka toimittavat luottamuksellisia tietoja, on toimitettava niistä asetuksen (EU) 2016/1036 19 artiklan 2 kohdan mukaisesti ei-luottamukselliset yhteenvedot, jotka varustetaan merkinnällä ”For inspection by interested parties” (asianomaisten tarkasteltaviksi). Näiden yhteenvetojen tulee olla riittävän yksityiskohtaiset, jotta luottamuksellisen tiedon sisällöstä olisi saatavissa riittävä käsitys.

               7.   Jos luottamuksellisia tietoja toimittava osapuoli ei pysty osoittamaan hyvää syytä luottamuksellista käsittelyä koskevalle pyynnölleen tai ei liitä tietoihin ei-luottamuksellista yhteenvetoa, jonka muoto ja laatu vastaavat vaatimuksia, komissio voi jättää kyseiset tiedot huomiotta, paitsi jos asianmukaisten lähteiden perusteella voidaan vakuuttavasti osoittaa, että tiedot ovat oikeita.

               8.   Asianomaisten osapuolten on esitettävä kaikki huomautuksensa ja pyyntönsä TRON.tdi-tietokannan (https://webgate.ec.europa.eu/tron/TDI) kautta, skannatut valtakirjat ja todistukset mukaan luettuina.
               Päästäkseen käyttämään TRON.tdi-tietokantaa asianomaisilla osapuolilla on oltava EU Login -tili. TRON.tdi-tietokantaan rekisteröitymistä ja sen käyttöä koskevat ohjeet löytyvät osoitteesta https://webgate.ec.europa.eu/tron/resources/documents/gettingStarted.pdf.
               Käyttämällä TRON.tdi-tietokantaa tai sähköpostia asianomaiset osapuolet ilmaisevat hyväksyvänsä sähköisiin lähetyksiin sovellettavat säännöt, jotka on julkaistu asiakirjassa ”EUROOPAN KOMISSION KANSSA KÄYTÄVÄ VIESTINTÄ KAUPAN SUOJATOIMIA KOSKEVISSA TAPAUKSISSA” kauppapolitiikan pääosaston verkkosivustolla osoitteessa http://trade.ec.europa.eu/doclib/docs/2011/june/tradoc_148003.pdf.
               Asianomaisten osapuolten on ilmoitettava nimensä, osoitteensa, puhelinnumeronsa ja voimassa oleva sähköpostiosoitteensa sekä varmistettava, että ilmoitettu sähköpostiosoite on yrityksen virallinen toimiva sähköpostiosoite, jota seurataan päivittäin. Kun yhteystiedot on toimitettu, komissio on yhteydessä asianomaisiin osapuoliin ainoastaan sähköpostitse, jolleivat ne nimenomaisesti pyydä saada kaikkia asiakirjoja komissiolta muulla tavoin tai jollei lähetettävän asiakirjan luonne edellytä sen lähettämistä kirjattuna kirjeenä. Lisäsäännöt ja -tiedot komission kanssa käytävästä kirjeenvaihdosta, mukaan lukien sähköpostitse toimitettavia tietoja koskevat periaatteet, ovat saatavilla edellä mainituista asianomaisten osapuolten kanssa käytävää viestintää koskevista ohjeista.
               Euroopan komission yhteystiedot:

                           European Commission

                           Directorate-General for Trade

                           Directorate G

                           Office: CHAR 04/039

                           1049 Bruxelles/Brussel

                           BELGIQUE/BELGIË

                     TRON.tdi: https://webgate.ec.europa.eu/tron/tdi
               Sähköpostiosoite: TRADE-AC-ALUFOIL@ec.europa.eu

            4 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 18 päivänä joulukuuta 2020.

                  Komission puolesta

               Ursula VON DER LEYEN

                  Puheenjohtaja

            (1)  EUVL L 176, 30.6.2016, s. 21.

            (2)  Komission täytäntöönpanoasetus (EU) 2015/2384, annettu 17 päivänä joulukuuta 2015, tiettyjen Kiinan kansantasavallasta peräisin olevien alumiinifolioiden tuontia koskevan lopullisen polkumyyntitullin käyttöön ottamisesta ja tiettyjen Brasiliasta peräisin olevien alumiinifolioiden tuontia koskevan menettelyn päättämisestä neuvoston asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 332, 18.12.2015, s. 63).

            (3)  Komission täytäntöönpanoasetus (EU) 2017/271, annettu 16 päivänä helmikuuta 2017, neuvoston asetuksella (EY) N:o 925/2009 tietynlaisen Kiinan kansantasavallasta peräisin olevan alumiinifolion tuonnissa käyttöön otetun lopullisen polkumyyntitullin laajentamisesta koskemaan hieman muutetun tietynlaisen alumiinifolion tuontia (EUVL L 40, 17.2.2017, s. 51,) sellaisena kuin se on muutettuna täytäntöönpanoasetuksella (EU) 2017/2213, annettu 30 päivänä marraskuuta 2017, neuvoston asetuksella (EY) N:o 925/2009 tietynlaisen Kiinan kansantasavallasta peräisin olevan alumiinifolion tuonnissa käyttöön otetun lopullisen polkumyyntitullin laajentamisesta koskemaan hieman muutetun tietynlaisen alumiinifolion tuontia annetun komission täytäntöönpanoasetuksen (EU) 2017/271 muuttamisesta (EUVL L 316, 1.12.2017, s. 17).

            (4)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

            (5)  ”Sensitive”-merkinnällä varustettu asiakirja on perusasetuksen 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellisena pidettävä asiakirja. Se on myös suojattu Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan mukaisesti.


title: Komission täytäntöönpanoasetus (EU) 2021/1174, annettu 12 päivänä heinäkuuta 2021, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Asparago di Badoere” (SMM))

text:
                  19.7.2021

                  FI

                  Euroopan unionin virallinen lehti

                  L 256/52

         KOMISSION TÄYTÄNTÖÖNPANOASETUS (EU) 2021/1174,
         annettu 12 päivänä heinäkuuta 2021,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Asparago di Badoere” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EU) N:o 923/2010 (2) nojalla rekisteröidyn suojatun maantieteellisen merkinnän ”Asparago di Badoere” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Asparago di Badoere” (SMM) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä heinäkuuta 2021.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EU) N:o 923/2010, annettu 14 päivänä lokakuuta 2010, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Mogette de Vendée (SMM)) (EUVL L 271, 15.10.2010, s. 4).

            (3)  EUVL C 102, 24.3.2021, s. 13.


title: Komission täytäntöönpanoasetus (EU) 2021/1177, annettu 16 päivänä heinäkuuta 2021, täytäntöönpanoasetuksen (EU) 2015/408 muuttamisesta propoksikarbatsonin poistamiseksi korvattaviksi aineiksi katsottujen tehoaineiden luettelosta (ETA:n kannalta merkityksellinen teksti)

text:
                  19.7.2021

                  FI

                  Euroopan unionin virallinen lehti

                  L 256/60

         KOMISSION TÄYTÄNTÖÖNPANOASETUS (EU) 2021/1177,
         annettu 16 päivänä heinäkuuta 2021,
         täytäntöönpanoasetuksen (EU) 2015/408 muuttamisesta propoksikarbatsonin poistamiseksi korvattaviksi aineiksi katsottujen tehoaineiden luettelosta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 78 artiklan 2 kohdan,
         sekä katsoo seuraavaa:

                     (1)

                     Komission täytäntöönpanoasetuksessa (EU) 2015/408 (2) vahvistetaan luettelo tehoaineista, jotka täyttävät asetuksen (EY) N:o 1107/2009 liitteessä II olevassa 4 kohdassa vahvistetut kriteerit, joiden perusteella aineiden katsotaan olevan korvattavia aineita. Propoksikarbatsoni sisällytettiin kyseiseen luetteloon, koska sen katsottiin täyttävän kaksi kolmesta kriteeristä, joiden perusteella sen voidaan katsoa olevan hitaasti hajoava, biokertyvä ja myrkyllinen aine (PBT-aine) asetuksen (EY) N:o 1107/2009 liitteessä II olevan 4 kohdan toisen luetelmakohdan mukaisesti.

                     (2)

                     Komission täytäntöönpanoasetuksella (EU) 2017/1115 (3) uusittiin propoksikarbatsonin hyväksyntä tehoaineena, mutta hyväksyntää korvattavana aineena ei uusittu. Uusi arviointi ei vahvistanut, että propoksikarbatsoni olisi hitaasti hajoava, mikä johti siihen, että se ei enää täytä kahta PBT-aineen luokittelukriteeriä. Sen vuoksi se sisällytettiin komission täytäntöönpanoasetuksen (EU) N:o 540/2011 (4) liitteessä olevaan B osaan.

                     (3)

                     Koska propoksikarbatsonia ei enää pidetä korvattavana aineena, se olisi sekaannusten välttämiseksi poistettava myös täytäntöönpanoasetuksen (EU) 2015/408 liitteestä, jossa luetellaan korvattaviksi aineiksi katsotut tehoaineet.

                     (4)

                     Sen vuoksi täytäntöönpanoasetusta (EU) 2015/408 olisi muutettava.

                     (5)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetuksen (EU) 2015/408 liite tämän asetuksen liitteen mukaisesti.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä heinäkuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 309, 24.11.2009, s. 1.

            (2)  Komission täytäntöönpanoasetus (EU) 2015/408, annettu 11 päivänä maaliskuuta 2015, kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 80 artiklan 7 kohdan täytäntöönpanosta ja korvattavien aineiden luettelon laatimisesta (EUVL L 67, 12.3.2015, s. 18).

            (3)  Komission täytäntöönpanoasetus (EU) 2017/1115, annettu 22 päivänä kesäkuuta 2017, tehoaineen propoksikarbatsoni hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 162, 23.6.2017, s. 38).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            LIITE
            Poistetaan komission täytäntöönpanoasetuksen (EU) 2015/408 liitteestä propoksikarbatsonia koskeva kohta.